* **Aftale mellem nedenstående parter ang. Privat pasning af:**

|  |  |
| --- | --- |
| **Børnepasser:** | **Forældre:** |
| Bettina SøemosegaardLundtoftevej 28 4293 DianalundTlf: 22293475 | ­­­­­­­­­­­­­­­­ |

**Åbningstid:**

|  |  |
| --- | --- |
| Mandag: | 6.15-16.00 |
| Tirsdag: | 6.15-16.00 |
| Onsdag: | 6.15-16.00 |
| Torsdag: | 6.15-16.00 |
| Fredag: | 6.00-15.00 |
|  |  |

**Aftaler omkring pasningsforløbet:**

I kan bruge op til 48 timer om ugen, inden for den fastlagte åbningstid.

Ubrugte timer kan ikke overføres til andre dage eller uger. Holder barnet en aftalt ugentlig fridag, kan denne ikke pr. automatik byttes med mine ferie-/fridage eller egne sygedage.

Såfremt jeres barn ikke er afleveret inden klokken 9:00 og der ikke er lavet anden aftale, kan det forventes, at vi er ude af huset.

Det er vigtigt for mig, er at vi har et godt samarbejde og at børnene har en god og tryg hverdag..

Jeg tilrettelægger selv min hverdag, hvor jeg sørger for gode og alsidige udfoldelsesmuligheder for børnene, således at det enkelte barns behov bliver tilgodeset. Såfremt I har ønsker hertil, er disse meget velkommen

**Fotografering:**

Jeg fotograferer i dagplejen, som jeg bruger til dokumentation for vores dagligdag. Og jeg lægger billeder på min hjemmeside: [www.bettinasprivatepasningsordning.dk](http://www.bettinasprivatepasningsordning.dk) & Facebooksiden

**Køretilladelse:**

Der gives tilladelse til at køre med mit barn, i privat bil: ja ◊ nej ◊

**I medbringer selv:**

* Dyne/pude + betræk.
* Bleer.
* Specialkost/ babymad.
* Skiftetøj + tøj efter årstiden.
* Fodtøj efter årstiden.

**Gæstepleje:**

Marlene Dafne er godkendt af Sorø kommune til at passe børnene i mit hjem. Dette er en ekstra service i den private pasningsordning og der bedes vises forståelse for, hvis hun skulle være forhindret. Gæstedagpleje gælder kun ved akut sygdom og fridag og ikke ved ferie.

Der gives tilladelse til at Marlene Dafne må passe mit barn i Bettina Søemosegaards hjem:

 Ja ◊ nej ◊

**Ferie/ lukkedage:**

Ferie og fridage aftales i samarbejde med forældre gruppen, så flest muligt bliver tilgodeset.

Grundlovsdag, dagen efter kr. himmelfart + 24. og 31. december lukkedage.

Jeg holder ferie mellem jul og nytår og som regel de 3 dage op til påske..

**Betaling:**

Betaling sker månedsvis forud. Beløbet skal være til disposition på min bankkonto:

Den 1. hverdag i måneden.

|  |
| --- |
| Danske BankReg: 3512Kontonr. 3512111769 |

Ved manglende betaling senere end anden hverdag i måneden, betragtes barnet som udmeldt af dagplejen.

Kommunen yder søskende rabat på ordningen.

Tilskuddet fra kommunen udbetales ligeledes forud og direkte til jeres bankkonto.

I betaler ikke skat af tilskuddet – jeg skal betale skat af min løn.

Lønnen reguleres løbende (som oftest omkr. 1. januar) og dækker ferie, fridage og sygdom. Dvs. at der betales fuld pris, også i ferieperioder. Der betales i alle 12 måneder.

**Forsikring :**

I skal selv sørge for forsikring på jeres barn, da de ikke er omfattet af forsikring gennem dagplejen.

**Sygdom:**

Ved sygdom gives der besked til mig hurtigst muligt – gerne inden kl. 8:00.

Hvis jeg er syg, giver jeg besked herom hurtigst muligt.

Barnet må ***ikke*** komme , hvis…

* Det ikke kan deltage i den daglige rytme, uden at kræve særlig pasning.
* Det har ubehandlet øjenbetændelse (barnet skal være i behandling mindst 1 døgn, før det igen må komme i dagplejen).
* Det har feber. Skal være feberfri i ét døgn, inden de vender tilbage.
* Det har dårlig mave, diarré eller opkastning.
* Det på anden måde er syg.

- dette dels pga. smittefare men også fordi, jeg ikke kan give barnet den ekstra omsorg, det har brug for.

**Af hensyn til planlægning vil jeg gerne bede om, at barnet raskmeldes hurtigst mulig og inden kl. 18.00 til dagen før det møder ind igen.**

**Opsigelse:**

I har en skiftlig opsigelse på 2 måneder til udgangen af en måned. Pladsen kan siges op pr. den 1. i måneden. Jeg kan opsige jeres plads med én måneds varsel. Barnet får tilbud om børnehaveplads den måned det bliver 3 år. Her skal der ikke opsigelse til.

Der kan dog ikke ske opsigelse 1. Maj, således at barnet ophører pr. 30. juni. Dette har jeg skrevet ind, da jeg ønsker at sikre mig min løn i sommerferien. Kan tillades hvis barnet fylder 3 år juli måned

Bilaget er gennemgået i fællesskab og vi er indforståede med de gældende aftaler i kontrakten.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Dato og underskrift (forældre/værge) Dato og underskrift (dagplejer)